**HOSPITERING I SAUDA**

***Til elevar og føresette i 10. klasse i Suldal, skuleåret 2018-19***

Som ein del av faget utdanningsval skal elevane hospitera på vidaregåande skule ein dag i 9. kl. og to dagar hausten i 10. klasse. Suldal kommune sin avtale om hospitering er knytt opp til Sauda vidaregåande skule.

Målet er at elevane skal få meir forståing for og ei lita erfaring med kva ulike utdanningsprogram på vidaregåande inneber og har å tilby og dermed hjelpa dei til å finna ut kva retning dei vil gå på vidare. Me ønskjer at elevane skal velja ulike utdanningsprogram i 9. og 10. kl slik at dei får eit breiast mogleg grunnlag for å ta det endelege valet sitt for vidaregåande skule.

**Hospitering for 10. klasse blir onsdag 31.oktober og torsdag 1. november.**

Sauda vidaregåande har desse utdanningsprogramma å tilby for hospitering:

**Studieprogram som gir generell studiekompetanse til høgare utdanning**

* Studiespesialisering
* Idrettsfag
* ToppVolley

**Studieprogram som gir yrkeskompetanse**

* Bygg og anleggsteknikk

(Anleggsarbeidar, grunn- og grunnmursarbeid, målar, murar, tømrar, røyrleggjar, stillasbyggjar mm.)

* Elektrofag

(Alle elektroyrke og automasjon)

* Helse –og oppvekstfag

(Helsefagyrke, barne- og ungdomsarbeidar etc.)

* Teknikk og industriell produksjon(TIP)

(Alle yrke innan mekanikk og elektromekanisk industri.)

Ønskjer de meir informasjon om dei ulike linjene Sauda tilbyr, finn du dette på heimesida til skulen <http://sauda.vgs.no/Utdanningsprogram>. Du finn også generell informasjon om desse utdanningsprogramma på [www.vilbli.no](http://www.vilbli.no) .

Kvar elev set opp to studieprogram dei kan tenkje seg å følgje i prioritert rekkjefølgje. Elev og føresett skriv under og tar lappen med tilbake til skulen. Sjå eige svarslipp.

Dersom nokre elevar tenkjer på å gå utdanningsprogram som ein ikkje tilbyr og kan prøva ut i Sauda, opnar me får at dei kan vera med på hospitering på andre skular ein dag. Det vil da vera eit skjema dei fyllar ut og føresette skriv under for å be om dette. I utgangspunktet må dei da ordna transport sjølv og dra ut på eigenhand. Eleven skal likevel vera med på hospitering i Sauda med mindre hospiteringsdagane ligg på same dag. Ein del skular sendar meg informasjon om dagar for hospitering og da formidlar eg det vidare til elevane.

Dersom nokon vurderer å gå på design og handverk, er det hospitering for dette 31.oktober på Ølen vidaregåande skule. Ein kan da velja dette i staden for den eine dagen i Sauda. Skriv ønskje om dette på svarslippen om det er aktuelt. Eg legg ut ein link med informasjon frå Ølen på heimesida under «Rådgjevar».

Helsing

Ingrid Nafstad Lyftingsmo

Rådgjevar

 **Påmelding til hospitering i Sauda**

**Namn elev:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Skriv 1 og 2 ved dei utdanningsprogramma du kan tenkje deg etter ønskja rekkjefølgje.

\_\_\_\_ Studiespesialisering \_\_\_\_\_Helse- og sosialfag

\_\_\_\_\_ Idrettsfag \_\_\_\_\_ Elektrofag

\_\_\_\_\_ToppVolley \_\_\_\_\_Teknikk og industriell produksjon

 \_\_\_\_\_Bygg og anleggsteknikk

\_\_\_\_\_\_\_\_\_ Hospitering på design og handverk i Ølen onsdag 31.oktober.

Underskrift føresett:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_